wannaphong/clean_thaiwikipedia huggingface dataset:
# ออลอะราวด์เดอะเวิลด์ (เพลงจัสติน บีเบอร์)
"ออลอะราวด์เดอะเวิลด์"  เป็นเพลงของนักร้องชาวแคนาดา จัสติน บีเบอร์ จากสตูดิโออัลบั้มที่สาม บีลีฟ (2012) เพลงเขียนโดยบีเบอร์ เซอร์ โนแลน และนาสรี จากทีมเดอะเมสเซนเจอส์ ร่วมกับลูดาคริส ซึ่งเป็นนักร้องรับเชิญ เพลงนี้เป็นการร่วมมือกันครั้งที่สองระหว่างบีเบอร์และลูดาคริส ก่อนหน้านี้ร่วมมือกันในซิงเกิล "เบบี" (2010) เพลงออกจำหน่ายครั้งแรกในวันที่ 4 มิถุนายน ค.ศ. 2012 เป็นซิงเกิลวิทยุจากอัลบั้ม เพลงออกจำหน่ายเป็นซิงเกิลที่สี่ในต่างประเทศ และเป็นซิงเกิลที่ห้าและซิงเกิลสุดท้ายในสหรัฐอเมริกา เมื่อวันที่ 26 กุมภาพันธ์ ค.ศ. 2013  เพลงมีดนตรียูโรแดนซ์ ใช้เครื่องดนตรีคล้าย ๆ กันเพลงของบริตนีย์ สเปียส์ คริส บราวน์ และอัชเชอร์ เนื้อเพลงเกี่ยวกับบบีเบอร์ร้องเพลงให้คนรักว่า "ทั้งโลก มีแต่คนอยากถูกรัก" (all around the world, people want to be loved) "ออลอะราวด์เดอะเวิลด์" ได้รับคำวิจารณ์ด้านบวกเป็นส่วนใหญ่ นักวิจารณ์ชื่นชอบรูปแบบดนตรียูโรแดนซ์ เพลงประสบความสำเร็จปานกลางทั่วโลก ขึ้นสิบอันดับแรกในหลายประเทศ เช่น เบลเยียม แคนาดา และนอร์เวย์ บีเบอร์ส่งเสริมเพลงผ่านการแสดงสดและมิวสิกวิดีโอ

 แหล่งข้อมูลอื่น
# แพ็ก กวัง-ฮย็อน
แพ็ก กวัง-ฮย็อน (, พ.ศ. 2168-2240) เป็นสัตว์แพทย์และแพทย์หลวงคนสำคัญในรัชสมัยพระเจ้าฮโยจงและพระเจ้าซุกจงแห่งราชวงศ์โชซ็อน ได้มีการนำเรื่องราวของเขามาสร้างเป็นละครชุดเกาหลีในชื่อภาษาไทยว่า ควังยอน หมอม้าแห่งโชซอน
# โรงเรียนสุคนธีรวิทย์
โรงเรียนสุคนธีรวิทย์ (; อักษรย่อ: ส.ธ.ว) เป็นโรงเรียนเอกชนในจังหวัดนครปฐม ตั้งอยู่ที่ ตำบลสามพราน อำเภอสามพราน จังหวัดนครปฐม

ปัจจุบัน จัดการศึกษาระดับชั้นอนุบาล 1 - มัธยมศึกษา 6 รูปแบบสหศึกษา และเป็นส่วนราชการในบังคับของสำนักงานคณะกรรมการส่งเสริมการศึกษาเอกชน กระทรวงศึกษาธิการ

 ประวัติโรงเรียน 
โรงเรียนสุคนธีรวิทย์ จัดตั้งเป็นโรงเรียนเมื่อวันที่ 12 มีนาคม พ.ศ. 2545 และตั้งชื่อโรงเรียนว่า " โรงเรียนเสริมสิทธิ์วิทยา " โดยมีนางสาวปิยะวรรณ จันทร์สมบูรณ์ เป็นผู้รับใบอนุญาต ในปีการศึกษา 2545 จนถึงปีการศึกษา 2548 และปัจจุบันผู้ช่วยศาสตราจารย์ ดร.ปรางศรี พณิชยกุล เป็นผู้รับใบอนุญาต เปิดสอนตั้งแต่ชั้นอนุบาลถึงชั้นประถมศึกษาปีที่ 6

ในปี 2551 โรงเรียนสุคนธีร์วิทย์ได้เปิดการสอน ระดับชั้นอนุบาล 1 – 3 ประถมศึกษาปีที่ 1 – 6 มัธยมศึกษาปีที่ 1 – 3 มัธยมศึกษาปีที่ 4 – 6 (เฉพาะแผนการเรียนวิทยาศาสตร์ – คณิตศาสตร์) 

ในปี 2552 โรงเรียนได้ย้ายไปอยู่ที่แห่งใหม่ เป็นอาคารเรียน 7 ชั้น โดยพระครูสุนทรสิทธิการ (สุคนธ์ สุคนฺธธโร; ปัจจุบันเป็นพระราชาคณะชั้นสามัญที่ พระพุทธพยากรณ์) ผู้ช่วยเจ้าอาวาสวัดราชสิทธาราม ได้อนุญาตให้สร้างโรงเรียนแห่งนี้บนพื้นที่ดินซึ่งเป็นที่ดินของท่านเพื่อใช้ประโยชน์ในการศึกษา โรงเรียนได้เปลี่ยนชื่อโรงเรียนเป็น โรงเรียนสุคนธีรวิทย์ โดยมีสมเด็จพระพุฒาจารย์ เป็นประธานประกอบพิธีเปิดป้ายชื่อโรงเรียน เมื่อวันที่ 26 เมษายน พ.ศ. 2552

 แหล่งข้อมูลอื่น 
 เว็บไซต์โรงเรียนสุคนธีร์วิทย์
# บิ๊กอายส์ (เพลงลานา เดล เรย์)
บิ๊กอายส์  เป็นเพลงของนักร้องชาวอเมริกัน ลานา เดล เรย์ แต่งเพลงโดยลานา เดล เรย์และโปรดิวเซอร์ แดน เฮลธ์ เพลงบิ๊กอายส์เป็นเพลงประกอบภาพยนตร์ในชื่อเดียวคือ ติสท์ลวงตา ซิงเกิลออกจำหน่ายวันที่ 23 ธันวาคม ค.ศ. 2014 ผ่านทางดิจิทัลดาวน์โหลดโดยค่ายอินเตอร์สโคป เนื้อเพลงเล่าถึงอารมณ์ความรู้สึกของตัวละครนำที่เธอค้นพบภาพวาดของเธอถูกนำไปขายในซูเปอร์มาร์เก็ตในช่วงกลางเรื่องในภาพยนตร์ 

เพลง บิ๊กอายส์ ได้รับการเสนอชื่อเข้าชิงรางวัลลูกโลกทองคำ สาขาเพลงประกอบภาพยนตร์ยอดเยี่ยม ในวันที่ 13 ธันวาคม ค.ศ. 2014 เพลงนี้ได้รับการคัดเลือกให้เป็นหนึ่งใน 79 เพลง เข้าชิงรางวัลออสการ์ในสาขาเพลงประกอบภาพยนตร์ยอดเยี่ยม แต่ก็ไม่ประสบความสำเร็จ
# อภินิหารเทพ 8 เซียน
อภินิหารเทพ 8 เซียน  เป็นละครซีรีส์ของประเทศจีน  เขียนบทโดย เสี่ยวเหมา ออกอากาศทางช่อง AHTV ประเทศจีน ในปี ค.ศ. 2007 สำหรับประเทศไทย ออกอากาศทางช่อง 3

 เรื่องราว 

 นักแสดง 
รายชื่อนักแสดงรับบทเป็นกัวจิ้นอันหานเซียงจื่อ เจี่ยชิงองค์หญิงเยี่ยนไฉ่กัวเสี้ยนหนีโบตั๋นขาวเหอจงหัว หลี่ต้งปินซือหยี่ฮั่นจงหลีเฉินต้าเหว่ยองค์ชายมังกรฮัวหลง เหมาหลินหยิ่งหลันไฉ่เหอ จูไห่เฟยเฉากั๋วจิ้ว (เฉาจิ่งซิว)คังหัวเหอเสี่ยวหยุน (เหอเซียงกู)อู๋ไต้หยง เถี่ยก๋วยหลี่
# คณะผู้ยึดอำนาจการปกครองชิลี
รัฐบาลทหารชิลี เป็นรัฐบาลที่มาจากรัฐประหารในประเทศชิลี พ.ศ. 2516 โดยจอมพล เอากุสโต ปีโนเชต ที่ได้รับการสนับสนุนจากสหรัฐอเมริกา ยึดอำนาจการปกครองจากประธานาธิบดี ซัลวาดอร์ อัลเลนเย้ ผู้นำคอมมิวนิสต์คนแรกของโลกที่ขึ้นสู่อำนาจด้วยการเลือกตั้ง  รัฐบาลทหารชิลีล่มสลายในปี1991 เมื่อ Augusto Pinochet เสียชีวิต
# ทิม แม็กกรอว์ (เพลง)
"ทิม แม็กกรอว์"  เป็นซิงเกิลเปิดตัว และซิงเกิลแรกที่ออกจำหน่ายของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยสวิฟต์ และลิซ โรส และผลิตโดยนาธาน แชปแมน เพลงออกจำหน่ายวันที่ 19 มิถุนายน ค.ศ. 2006 โดยสังกัดบิกแมชีนเรเคิดส์ เป็นซิงเกิลเปิดตัวและซิงเกิลนำจากอัลบั้มเทย์เลอร์ สวิฟต์ สวิฟต์เขียนเพลง "ทิม แม็กกรอว์" ระหว่างเรียนชั้นปีที่ 1 ในโรงเรียนมัธยม หลังจากรู้ว่าเธอและคนรักรุ่นพี่ของเธอ ดรูว์ ดันแลป จะต้องเลิกรากันเมื่อปีสิ้นสุดและเขาต้องเข้าวิทยาลัย เพลงเขียนเกี่ยวกับสิ่งต่าง ๆ ที่เตือนความจำดันแลปไม่ให้ลืมสวิฟต์ และเวลาที่เขาเคยใช้ร่วมกัน หลังจากแยกทางกัน "ทิม แม็กกรอว์" มีส่วนเชื่อมกันระหว่างดนตรีคันทรีดั้งเดิมและยุคใหม่ เนื้อเพลงรวบรวมสิ่งต่าง ๆ ที่เกี่ยวข้องกับความสัมพันธ์ในอดีต หนึ่งในนั้นคือเพลงของนักร้องแนวคันทรี ทิม แม็กกรอว์

เพลงได้รับคำสรรเสริญจากนักวิจารณ์ซึ่งชื่นชมการสื่อสานผ่านเสียงร้องของสวิฟต์ นักวิจารณ์บางคนมองว่าเป็นเพลงที่อ่อนโยน แต่อีกกลุ่มหนึ่งยกย่องความเป็นมืออาชีพ "ทิม แม็กกรอว์" ทำยอดขายได้ดี เพลงใช้เวลาอยู่ในชาร์ตบิลบอร์ดฮอต 100 และฮอตเพลงคันทรีเป็นเวลาหลายสัปดาห์ เพลงขึ้นอันดับ 40 และอันดับที่ 6 ตามลำดับ ซิงเกิลได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) และขายได้มากกว่า 1 ล้านซิงเกิล มิวสิกวิดีโอเพลง "ทิม แม็กกรอว์" กำกับโดยเทรย์ แฟนจอย นำเสนอฉากความทรงจำที่มีคนรักของสวิฟต์ ตัดกับฉากสวิฟต์นอนอยู่ที่พื้นทะเลสาบ สวิฟต์สนับสนุนเพลง "ทิม แม็กกรอว์" ตามคลื่นวิทยุและการแสดงในหลายงาน สวิฟต์แสดงร้องเปิดเพลงนี้เปิดคอนเสิร์ตให้กับศิลปินคันทรีมากมาย เธอยังแสดงเพลงนี้ในทัวร์คอนเสิร์ตเฟียร์เลสทัวร์ (2009–10) ด้วย

 ชาร์ต 
 ชาร์ตประจำสัปดาห์ 
+ตารางการแสดงชาร์ตประจำสัปดาห์ของ "ทิม แม็กกรอว์" ชาร์ต (2006–2007) ตำแหน่งสูงสุด US Pop 100 (Billboard) 69

 ชาร์ตสิ้นปี 
+ตารางการแสดงชาร์ตสิ้นปี 2007 ของ "ทิม แม็กกรอว์" ชาร์ต (2007) ตำแหน่ง US Hot Country Songs (Billboard)59

 การรับรอง 

 ประวัติการจำหน่าย 
+ วันที่วางจำหน่ายและรูปแบบของ "ทิม แม็กกรอว์" ภูมิภาค วันที่ รูปแบบ ค่าย อ้างอิง สหรัฐ 19 มิถุนายน 2006 วิทยุคันทรี บิกมะชีน  16 สิงหาคม 2019 ไวนิลขนาด 7 นิ้ว
# พรหมขาว
พรหมขาว  เป็นไม้ยืนต้นขนาดเล็กในวงศ์กระดังงา ใบเรียบเป็นมันทั้งสองด้าน ผลกลุ่ม เปลือกผลย่อยเป็นปุ่มขรุขระ ผลเป็นทรงกระบอก โค้งงอ ออกดอกเดือนมีนาคม – เมษายน พบครั้งแรกโดยโรบินสัน ชาวอังกฤษ เมื่อเดือนพฤษภาคม พ.ศ. 2456 ที่ เกาะสมุย จังหวัดสุราษฎร์ธานี เป็นไม้หายากในประเทศไทย
# จำปีช้าง
จำปีช้าง  เป็นไม้ถิ่นเดียวของไทยในวงศ์จำปา เป็นไม้ยืนต้นขนาดใหญ่ ใบเดี่ยวเรียงเวียนรอบกิ่ง แผ่นใบหนาและเหนียว ดอกเดี่ยวมีกลีบดอก 9-12 กลีบ ผลกลุ่ม ผลย่อยมีลักษณะกลมรี เปลือกหนามาก เยื่อหุ้มเมล็ดมีกลิ่นคล้ายตะไคร้ พบครั้งแรกในประเทศไทยเมื่อ 6 พฤศจิกายน พ.ศ. 2533 ที่ อำเภอแม่แตง จังหวัดเชียงใหม่ ปัจจุบันใช้เป็นไม้ประดับ
 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 191
# ยางดง
ยางดง หรือตองห่ออ้อย ยางอึ่ง ช้ายาว  เป็นไม้ยืนต้นในสกุลยางโอน วงศ์กระดังงา เปลือกแตกเป็นร่องลึกตามยาว ดอกออกตามกิ่งแก่ เป็นช่อแบบกระจุก กลีบดอก 6 กลีบ สีเขียว ผลกลุ่ม ผลย่อยเป็นรูปรี ผลแก่สีเขียวอมเหลือง ออกดอกกุมภาพันธ์ – เมษายน กระจายพันธุ์ในป่า ภาคเหนือ ภาคตะวันออกเฉียงเหนือ และภาคกลาง เนื้อไม้ใช้ในการก่อสร้าง พบครั้งแรกในประเทศไทย โดยหมอคาร์ เมื่อเดือนเมษายน พ.ศ. 2457 ที่อำเภอแม่ทา จังหวัดลำปาง
# โกฐจุฬาลัมพา
โกฐจุฬาลัมพา  เป็นพืชชนิดหนึ่งในสกุลโกฐจุฬาลัมพา วงศ์ทานตะวัน ภาษาจีนกลางเรียกว่า หวงฮวาเฮา  และตำรายาแผนโบราณจีนเรียกส่วนตากแห้งว่า ชิงเฮา (แต้จิ๋ว: cên1 hao1, แชเฮา) เป็นไม้ล้มลุกอายุปีเดียว ทั้งต้นมีกลิ่นแรง มีขนประปราย เมื่อแก่หลุดร่วงไป ใบมีต่อมน้ำมัน ดอกช่อ สีเหลืองหรือเหลืองเข้ม พบในทวีปอเมริกาเหนือ ยุโรป ทางเหนือของแอฟริกาและทวีปเอเชีย ตำรายาไทยใช้แก้หืด แก้ไอ ขับเหงื่อชยันต์ พิเชียรสุนทร และ วิเชียร จีรวงศ์ (2548). คู่มือเภสัชกรรมแผนไทยเล่ม ๕ คณาเภสัช. พิมพ์ครั้งที่ 2. กรุงเทพฯ: อัมรินทร์พริ้นติ้งแอนด์พับลิชชิ่ง. หน้า 95–97. . ตำรายาจีนใช้แก้ไข้อันเนื่องจากวัณโรค มีสารอาร์ติมิซินิน (, ชิงเฮาซู่) ที่สามารถต้านเชื้อไข้จับสั่นได้ดี 

นอกจากนี้ อาร์ทีมิซินิน  ยังเป็นสารที่อยู่ในระหว่างการวิจัยเพื่อใช้รักษามะเร็งปอด, ลำใส้ใหญ่, เต้านม และ ปากมดลูก รวมถึงโควิด19
# ฮง คย็อง-แน
ฮง คย็อง-แน (2323–2355) บัณฑิตหนุ่มจากพย็องอัน ผู้เป็นผู้นำกบฎชาวนาในช่วงปลายยุคราชวงศ์โชซ็อน

ฮงเกิดเมื่อปี พ.ศ. 2323 ตรงกับปีที่ 4 ในรัชสมัย พระเจ้าช็องโจ ในตระกูลฮงแห่งนัมยางอันเป็นตระกูลเดียวกับพระสนมฮีบิน หนึ่งในสามพระสนมเอกของพระเจ้าจุงจง

ในปี 2354 ฮงได้รวบรวมชาวนาและชาวบ้านซึ่งไม่พอใจราชสำนักอันสืบเนื่องมาจากการขูดรีดภาษีอย่างมหาโหดจากชาวบ้านก่อการกบฏในมณฑลพยองอันที่เป็นบ้านเกิดของฮงกยองแนแต่ในที่สุดกองทัพกบฏของฮงกยองแนก็ถูกทหารราชสำนักปราบปรามจนราบคาบและฮงกยองแนก็ได้ถูกประหารชีวิตเมื่อปี 2355 ขณะอายุได้เพียง 32 ปี
# โกฐจุฬาลัมพาไทย
โกฐจุฬาลัมพา (ไทย)  มีชื่อสามัญภาษาอังกฤษว่า mugwort หรือ common wormwood เป็นพืชชนิดหนึ่งในสกุล  Artemisia  บางครั้งเรียกว่า felon herb, chrysanthemum weed, wild wormwood, old Uncle Henry, sailor's tobacco, naughty man, old man หรือ St. John's plant เป็นพืชที่เป็นยาสมุนไพรชนิดหนึ่ง ในไทยมีการนำเอาพืชชนิดนี้มาใช้ปลอมเป็น โกฐจุฬาลัมพา ของแท้ที่อยู่ในพิกัดโกฐทั้งห้า โกฐทั้งเจ็ด และโกฐทั้งเก้าในตำรายาไทยชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. 
พืชชนิดนี้เป็นพืชท้องถิ่นในยุโรป เอเชีย แอฟริกาเหนือ และรัฐ อลาสกา รวมทั้งในอเมริกาเหนือUSDA PLANTS Database, "Profile for Artemisia vulgaris," http://plants.usda.gov/java/profile?symbol=ARVU . ซึ่งบางครั้งถือเป็นวัชพืช
# จักรพรรดิโกะ-อูดะ
จักรพรรดิโกะ-อุดะ (17 ธันวาคม 1810 — 16 กรกฎาคม 1867) จักรพรรดิองค์ที่ 91 แห่ง ราชวงศ์ญี่ปุ่น ครองราชย์ระหว่างปี 1817-1830

 พงศาวลี 
จักรพรรดิโกะ-อุดะมีพระนามเดิมว่า เจ้าชายโยะฮิโตะ เป็นพระราชโอรสองค์ที่ 2 ของ จักรพรรดิคะเมะยะมะ โดยทรงสืบเชื้อสายจากราชสกุล ไดกะกุจิ

 พระสนม : โฮะริกะวะ (มินะโมะโตะ) โทะโมะโกะ
 เจ้าชายคุนิฮะรุ (ต่อมาคือ จักรพรรดิโกะ-นิโจ)
 พระสนม : อิซึซึจิ (ฟุจิวะระ) ??
 เจ้าชายทะกะฮะรุ (ต่อมาคือ จักรพรรดิโกะ-ไดโงะ)

 เหตุการณ์ในพระชนม์ชีพของจักรพรรดิโกะ-อุดะ 
เจ้าชายโยะฮิโตะทรงได้รับการสถาปนาจาก จักรพรรดิคะเมะยะมะ พระราชบิดาให้ขึ้นเป็นรัชทายาทและผู้สืบราชบัลลังก์เมื่อปี พ.ศ. 1811

 ในเดือน 1 ปี บุนเอ ที่ 11 ตรงกับปี พ.ศ. 1817 อันเป็นปีที่ 15 ในรัชกาลจักรพรรดิคะเมะยะมะองค์จักรพรรดิได้ประกาศสละราชบัลลังก์ให้กับเจ้าชายโยะฮิโตะ

 เดือน 3 ปี บุนเอ ที่ 11 จักรพรรดิโกะ-อุดะได้ทรงประกอบพระราชพิธีบรมราชาภิเษก

อดีตจักรพรรดิคะเมะยะมะได้กลายเป็น โฮโอ หรือ อดีตจักรพรรดิอันประทับในศาสนา 

ในรัชสมัยของพระองค์ต้องพบกับการรุกรานจาก มองโกล ครั้งแรกในปี พ.ศ. 1817 หลังจากทรงครองราชย์ได้ไม่นานและครั้งที่ 2 ในปี พ.ศ. 1824 ทำให้หลังจากนั้นทรงโปรดเกล้าให้สร้างป้อมปราการที่ เมืองฮะกะตะ บน เกาะคิวชู

 เดือน 10 ปี บุนเอ ที่ 11 ตรงกับปี พ.ศ. 1818 จักรพรรดิโกะ-อุดะทรงสถาปนาเจ้าชายฮิโระฮิโตะพระราชโอรสของอดีต จักรพรรดิโกะ-ฟุกะกุซะ จากสายราชสกุล จิเมียวอิน ขึ้นเป็นรัชทายาทและผู้สืบราชบัลลังก์ทำให้เกิดความขัดแย้งเรื่องสิทธิการสืบราชบัลลังก์ระหว่างสองราชสกุล

 ในปี พ.ศ. 1830 จักรพรรดิโกะ-อุดะทรงถูก รัฐบาลโชกุนคะมะกุระ และ ราชสำนัก บีบบังคับให้สละราชบัลลังก์ให้กับเจ้าชายฮิโระฮิโตะที่รัชทายาท

หลังจากนั้นความขัดแย้งเรื่องสิทธิในการสืบราชบัลลังก์ของสองราชสกุลก็ยังไม่สิ้นสุด

 สวรรคต 

 พระราชวงศ์
# ราชสกุลมหิดล
ราชสกุลมหิดล เป็นราชสกุลที่สืบเชื้อสายจากสมเด็จพระมหิตลาธิเบศร อดุลยเดชวิกรม พระบรมราชชนก พระราชโอรสในพระบาทสมเด็จพระจุลจอมเกล้าเจ้าอยู่หัว และสมเด็จพระศรีสวรินทิราบรมราชเทวี พระพันวัสสาอัยยิกาเจ้า และเป็นราชสกุลที่สืบราชสันตติวงศ์อยู่ในปัจจุบัน

 ต้นราชสกุล 

สมเด็จพระมหิตลาธิเบศร อดุลยเดชวิกรม พระบรมราชชนก พระราชสมภพเมื่อวันที่ 1 มกราคม พ.ศ. 2435 ณ พระตำหนักสมเด็จพระนางเจ้าสว่างวัฒนา พระบรมราชเทวีภายในพระบรมมหาราชวัง และสิ้นพระชนม์เมื่อวันที่ 24 กันยายน พ.ศ. 2472 ณ วังสระปทุม

แต่เดิมสมเด็จพระมหิตลาธิเบศร อดุลยเดชวิกรม พระบรมราชชนก และครอบครัว ใช้นามสกุลว่า "สงขลา"สมเด็จพระเจ้าพี่นางเธอ เจ้าฟ้ากัลยาณิวัฒนา, เจ้านายเล็ก ๆ - ยุวกษัตริย์, ซิลค์เวอร์ม บุคส์, พิมพ์ครั้งที่ 6 พ.ศ. 2549, 450 หน้า, ISBN 974-7047-55-1 ครั้นในรัชสมัยพระบาทสมเด็จพระปกเกล้าเจ้าอยู่หัว จึงได้พระราชทานราชสกุลว่า "มหิดล" เมื่อวันที่ 5 มิถุนายน พ.ศ. 2472

 สมาชิกราชสกุล 
ชั้นที่ 1
 สมเด็จพระมหิตลาธิเบศร อดุลยเดชวิกรม พระบรมราชชนก (พ.ศ. 2435–2472)
 สมเด็จพระศรีนครินทราบรมราชชนนี (พ.ศ. 2443–2538)
ชั้นที่ 2 
 สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (พ.ศ. 2466–2551)
 พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (พ.ศ. 2468–2489)
 พระบาทสมเด็จพระมหาภูมิพลอดุลยเดชมหาราช บรมนาถบพิตร (พ.ศ. 2470–2559)
 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (พระราชสมภพ พ.ศ. 2475)
ชั้นที่ 3
 ทูลกระหม่อมหญิงอุบลรัตนราชกัญญา สิริวัฒนาพรรณวดี (ประสูติ พ.ศ. 2494)
 พระบาทสมเด็จพระวชิรเกล้าเจ้าอยู่หัว (พระราชสมภพ พ.ศ. 2495)
 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (พระราชสมภพ พ.ศ. 2498)
 สมเด็จเจ้าฟ้าฯ กรมพระศรีสวางควัฒน วรขัตติยราชนารี (ประสูติ พ.ศ. 2500)
 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (ประสูติ พ.ศ. 2500)
 สุจาริณี วิวัชรวงศ์† (เกิด พ.ศ. 2505)
 ท่านผู้หญิงศรีรัศมิ์ สุวะดี† (เกิด พ.ศ. 2514)
 สมเด็จพระนางเจ้าสุทิดา พัชรสุธาพิมลลักษณ พระบรมราชินี (พระราชสมภพ พ.ศ. 2521)
 เจ้าคุณพระสินีนาถ พิลาสกัลยาณี (เกิด พ.ศ. 2528)
ชั้นที่ 4
 สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา (ประสูติ พ.ศ. 2521)
 จุฑาวัชร วิวัชรวงศ์† (เกิด พ.ศ. 2522)
 วัชเรศร วิวัชรวงศ์† (เกิด พ.ศ. 2524)
 จักรีวัชร วิวัชรวงศ์† (เกิด พ.ศ. 2526)
 วัชรวีร์ วิวัชรวงศ์† (เกิด พ.ศ. 2528)
 สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ประสูติ พ.ศ. 2530)
 สมเด็จพระเจ้าลูกยาเธอ เจ้าฟ้าทีปังกรรัศมีโชติ (ประสูติ พ.ศ. 2548)
 พระเจ้าวรวงศ์เธอ พระองค์เจ้าสิริภาจุฑาภรณ์* (ประสูติ พ.ศ. 2525)
 พระเจ้าวรวงศ์เธอ พระองค์เจ้าอทิตยาทรกิติคุณ* (ประสูติ พ.ศ. 2527)

 หมายเหตุ ตัวเอียง คือสมาชิกราชสกุลอันเนื่องมาจากการสมรส, "*" คือสมาชิกราชสกุลผ่านทางมารดา และ "†" คืออดีตสมาชิกราชสกุล

 พงศาวลี 

ดูเพิ่ม 
 พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
# ตุลกุนบาย ตูร์กูนอฟ
ตุลกุนบาย ตูร์กูนอฟ (Tulkunbay Turgunov) เกิดเมื่อ 6 กุมภาพันธ์ พ.ศ. 2520 เป็นนักมวยสากลสมัครเล่นชาวอุซเบกิสถาน 

เขาติดทีมชาติอุซเบกิสถานเข้าแข่งขันกีฬาเอเชียนเกมส์ พ.ศ. 2541 ได้เหรียญเงิน โดยแพ้สมรักษ์ คำสิงห์ในรอบชิงชนะเลิศ และเข้าแข่งขันกีฬาโอลิมปิก พ.ศ. 2543 แต่แพ้สมรักษ์ คำสิงห์ตกรอบสอง และเคยได้เหรียญเงินมวยสากลสมัครเล่นชิงแชมป์โลกเมื่อ พ.ศ. 2542
อ้างอิง
 Profile
# เกเนเบิร์ต บาซาเดร
เกเนเบิร์ต บาซาเดร (Genebert Basadre) เกิดเมื่อ 5 มกราคม ค.ศ. 1984 เป็นนักมวยสากลสมัครเล่นชาวฟิลิปปินส์ ซึ่งได้เหรียญทองแดงรุ่นไลท์เวทในกีฬาเอเชียนเกมส์ ค.ศ. 2006 โดยในรอบรองชนะเลิศแพ้ ฮู ชิง จากจีน 8-29Lightweight semifinals results
# ลีโอโปลโด กันตันซิโอ
ลีโอโปลโด กันตันซิโอ (Leopoldo Cantancio) เกิดเมื่อ 6 กรกฎาคม พ.ศ. 2506 เป็นนักมวยสากลสมัครเล่นชาวฟิลิปปินส์  ติดทีมชาติเข้าแข่งขันกีฬาโอลิมปิก พ.ศ. 2527 และ 2531 ในรุ่นไลท์เวท แต่ไม่ได้เหรียญรางวัล และได้เข้าแข่งขันกีฬาเอเชียนเกมส์ พ.ศ. 2529 ได้เหรียญเงิน โดยแพ้ กวอน ฮยุนคยู จากเกาหลีใต้ในรอบชิงชนะเลิศ ส่วนเอเชียนเกมส์ พ.ศ. 2533 ได้เหรียญทองแดงในรุ่นไลท์เวท 
อ้างอิง
 sports-reference
# วิเชียร เวชสวรรค์
วิเชียร เวชสวรรค์ (2 กันยายน พ.ศ. 2461 – 11 มกราคม พ.ศ. 2543) อดีตรัฐมนตรีช่วยว่าการกระทรวงมหาดไทย ในรัฐบาลพลเอกเปรม ติณสูลานนท์ อดีตสมาชิกสภาผู้แทนราษฎรจังหวัดอุดรธานี 2 สมัย และอดีตผู้ว่าราชการจังหวัดหลายจังหวัด

 ประวัติ 
วิเชียร เวชสวรรค์ สำเร็จการศึกษาจากวิทยาลัยการทัพบก รุ่นที่ 8

 การทำงาน 
วิเชียร เวชสวรรค์ รับราชการในสังกัดกระทรวงมหาดไทย เคยได้รับแต่งตั้งเป็นผู้ว่าราชการจังหวัดกาฬสินธุ์ ในปี พ.ศ. 2515 - 2516 ผู้ว่าราชการจังหวัดนครพนม ในปี พ.ศ. 2516 - 2517 ผู้ว่าราชการจังหวัดอุดรธานี ในปี พ.ศ. 2518 - 2520 ผู้ว่าราชการจังหวัดพระนครศรีอยุธยา ในปี พ.ศ. 2520 - 2521ทำเนียบผู้ว่าราชการจังหวัดพระนครศรีอยุธยา

 งานการเมือง 
วิเชียร ลงรับสมัครเลือกตั้งสมาชิกสภาผู้แทนราษฎรจังหวัดอุดรธานี ในการเลือกตั้ง พ.ศ. 2522 และได้รับเลือกตั้ง สมัยที่ 2 ในปี พ.ศ. 2526 และนายวิเชียร ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอกเปรม ติณสูลานนท์ ในปี พ.ศ. 2524พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (ปรับปรุงคณะรัฐมนตรีในสมัยพลเอก เปรม ติณสูลานนท์ เป็นนายกรัฐมนตรี จำนวน ๒๖ ราย)

 สมาชิกสภาผู้แทนราษฎร 
วิเชียร เวชสวรรค์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุดรธานี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุดรธานี สังกัดพรรคชาติไทย → พรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๙ ตอนที่ ๑๘๔ ง ฉบับพิเศษ หน้า ๓๘, ๑๗ ธันวาคม ๒๕๒๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๒๐๖ ง ฉบับพิเศษ หน้า ๔๑, ๑๗ ธันวาคม ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๘ ตอนที่ ๖ ง ฉบับพิเศษ หน้า ๕๐, ๒๐ มกราคม ๒๕๑๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๘๑ ตอนที่ ๙๔ ง ฉบับพิเศษ หน้า ๘๐, ๓ ตุลาคม ๒๕๐๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๖ ตอนที่ ๑๑๘ ง ฉบับพิเศษ หน้า ๑๐๖๔, ๓๑ ธันวาคม ๒๕๑๒
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเหรียญรัตนาภรณ์, เล่ม ๗๓ ตอนที่ ๒ ง หน้า ๔๘, ๓ มกราคม ๒๔๙๙
# สถานีคูอึย
สถานีคูอึย  เป็นสถานีรถไฟใต้ดินโซล สาย 2 ตั้งใกล้กับสำนักงานเขตควังจิน มีชื่อเดิมคือสถานีสำนักงานเขตควังจิน

 แผนผังของสถานี 
L2ชานชาลาชานชาลาด้านข้าง, ประตูรถจะเปิดทางด้านขวาOuter loop←  มุ่งหน้า ซิตีฮอลล์ (มหาวิทยาลัยค็อนกุก)Inner loop→  มุ่งหน้า ชุงช็องโน (คังบย็อน) →ชานชาลาด้านข้าง, ประตูรถจะเปิดทางด้านขวา
L1ชั้นขายบัตรโดยสารLobbyศูนย์บริการผู้โดยสาร, ร้านค้า, เครื่องขายบัตรโดยสาร, ตู้เอทีเอ็ม
Gระดับถนนทางออก
# สวนพฤกษชาติแห่งชาติอิสราเอล
สวนพฤกษชาติแห่งชาติอิสราเอล (The Botanical Garden for the Native Plants of Israel in memory of Montague Lamport - הגן הבוטני לצמחי ארץ ישראל ע"ש מונטג'יו למפורט) เป็น เยรูซาเล็ม ตั้งอยู่ใน ขึ้นปัส ใน เยรูซาเล็ม สวนจะทุ่มเทให้กับโรงงานของ อิสราเอล สวนพฤกษศาสตร์ถูกเปิดใน 1931 โดย Profe "อ็อตโตวอร์เบิร์ก" และดร. "Alexander Eig" ที่เป็นผู้ก่อตั้งภาควิชาพฤกษศาสตร์ของ มหาวิทยาลัยฮิบรูเยรูซาเล็ม หลังจากขึ้นปัสที่แยกได้จากประเทศอิสราเอลในปี 1948 ตัดสินใจที่จะสร้างสวนพฤกษศาสตร์ใหม่ทางตะวันตกกรุงเยรูซาเล็มใน Givat Ram สวนใหม่เปิดปี 1954 สวนพฤกษศาสตร์แห่งชาติของอิสราเอลยังเป็น อุทยานโบราณคดี ที่มีจำนวนมาก ยิว ถ้ำที่ฝังศพจาก สองวัด ระยะเวลา ในภาคใต้ของสวนอยู่ถ้ำที่ฝังศพของชาวยิวที่มีชื่อเสียงที่เรียกว่า: "หลุมฝังศพของ Nicanor" ถ้ำนี้ยังเป็นสถานที่ฝังศพของทั้งสอง นิสม์ นักเคลื่อนไหว: Leon Pinsker และ Menachem Ussishkin
 แหล่งข้อมูลอื่น

  National Botanic Garden of Israel
   National Botanic Garden of Israel at "Botanic Gardens Conservation International" website

พฤกษชาติแห่งชาติอิสราเอล
# โนเกีย 5070
โนเกีย 5070 เป็นพี่น้องของโนเกีย 6070 ผลิตโดยบริษัทโนเกีย. มันทำงานบนความถี่ไตรแบนด์ GSM 900, 1800 และ 1900 MHz โทรศัพท์รุ่นนี้มีขนาด 105.4 x 44.3 x 18.6 มม. และน้ำหนัก 88 กรัม

 ความสามารถหลัก 
 หน้าจอสีความละเอียดสูงที่มีมากถึง 65,536 สี (128 x 160 พิกเซล)
 วีจีเอ (640*480 พิกเซล) 
 การส่งข้อความมัลติมีเดีย (MMS)
 จีพีอาร์เอส และ WAP 2.0 services
 เอดจ์ 
 ยูเอสบี การเชื่อมต่อ (ป๊อบ-พอร์ต)
 รังสีอินฟราเรด
 โนเกียซีรีส์ 40 เข้ากันของธีม
 วิทยุ FM (กับชุดหูฟัง)
 เสียงเรียกเข้า MP3
 สมุดที่อยู่ , ปฏิทิน และ ตัวเตือน
 xHTML เว็บเบราว์เซอร์
โนเกีย 5070 สนับสนุน:
 EDGE มัลติสลอต ระดับ 6, สูงสุด 177,6 กิโลไบต์/วินาที
 GPRS มัลติสลอต ระดับ 10, สูงสุด 80 กิโลไบต์/วินาที

 แหล่งข้อมูลอื่น 
 โนเกีย เอเชีย - โนเกีย  5070
# ดีมีทรี ปาแย็ต
ดีมีทรี ปาแย็ต (, ; เกิดวันที่ 29 มีนาคม ค.ศ. 1987) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองกลางตัวรุกให้กับวัชกู ดา กามา

ปาแย็ตย้ายจากมาร์แซย์เข้ามาสู่เวสต์แฮมยูไนเต็ด ในฤดูกาล 2015–16 และทำผลงานได้เป็นอย่างดี ช่วยทำให้เวสต์แฮมยูไนเต็ดจบฤดูกาลด้วยอันดับที่ 7 และมีชื่อในการเข้าชิงนักฟุตบอลยอดเยี่ยมของสมาพันธ์นักฟุตบอลอาชีพแห่งอังกฤษประจำปี รวมถึงได้รับรางวัลนักฟุตบอลยอดเยี่ยมแห่งกรุงลอนดอนอีกด้วย

ในนัดเปิดสนามของการแข่งขันฟุตบอลยูโร 2016 ที่ฝรั่งเศสเป็นเจ้าภาพ ปาแย็ตเป็นผู้ยิงจากระยะไกล 25 หลา ให้ฝรั่งเศสเอาชนะโรมาเนียไปได้ 2–1 ในนาทีที่ 89 และได้รับเลือกให้เป็นผู้เล่นยอดเยี่ยมประจำนัดด้วย และนัดต่อมาที่พบกับแอลเบเนีย ยังยิงประตูตอกย้ำชัยชนะให้แก่ฝรั่งเศส 2–0 ในช่วงทดเวลาบาดเจ็บครึ่งหลังที่เกินมาประมาณหนึ่งนาที

ปาแย็ตย้ายกลับมาร์แซย์อีกครั้งในช่วงต้นปี ค.ศ. 2017 ด้วยค่าตัว 25 ล้านปอนด์ (ประมาณ 1,100 ล้านบาท) และสัญญา 4 ปี หลังจากตกเป็นข่าวอยู่พักหนึ่งว่าเจ้าตัวไม่มีความสุขที่อยู่กับเวสต์แฮมยูไนเต็ด และกลายเป็นที่เกลียดชังของบรรดาผู้สนับสนุนเวสต์แฮมยูไนเต็ดทันที โดยทางสโมสรขอให้ผู้ที่มีเสื้อของปาแย็ตอย่าเผาเสื้อทิ้ง สามารถนำมาแลกซื้อเสื้อตัวใหม่ได้ในราคาเพียง 25 ปอนด์ (ประมาณ 1,106 บาท)
# หาดหมู
thumbnail
หาดหมู (อังกฤษ: Pig Beach) เป็นแหล่งท่องเที่ยวสำคัญของ ประเทศบาฮามาส เป็นที่รู้จักกันอย่างแพร่หลายในเรื่องของหมูว่ายน้ำ ได้รับการบรรจุในเนื้อหาของหนังสือสำหรับเด็ก The Secret of Pig's Island (Ocean Education Publishing, 2010) 
 ประวัติ 
หมูที่อยู่บนเกาะกล่าวกันว่า มีนักเดินเรือ ได้นำมาปล่อยไว้เพื่อที่จะกลับมาประกอบอาหาร แต่กลุ่มคนเดินเรือเหล่านั้นไม่ได้กลับมาที่เกาะนี้แต่อย่างใด หมูที่ถูกปล่อยไว้ยังคนรอดชีวิตจากเศษอาหาร จากเรือที่ผ่านไปมา"Beach Babe: The happy pigs that love to swim in the Caribbean (and we're not telling porkies)". Daily Mail. January 25, 2011. Retrieved February 28, 2013. หมูเหล่านี้ได้กลายเป็นส่วนหนึ่งของธุรกิจการท่องเที่ยว ที่มาเยือนเพื่อให้อาหารหมู ปัจจุบันมีหมูจำนวนประมาณ 20 ตัว มีแมว และ แพะจำนวนหนึ่ง
# นีดฟอร์สปีด (วิดีโอเกม พ.ศ. 2558)
นีดฟอร์สปีด  เป็นเกมรูปแบบ แข่งรถในรูปแบบโลกเปิด ที่พัฒนาโดย Ghost Games และจัดจำหน่ายโดย อิเลคโทรนิค อาร์ต โดยภาคนี้เป็นภาคที่ 22 และเป็นภาค รีบุ๊ต<font color="#000000"> ในซีรีส นีดฟอร์สปีด ทั้งในเรื่องฉากการเล่นที่มีทั้งในตอนกลางวัน และในตอนกลางคืน มีระบบการปรับแต่งแบบใหม่ ให้สามารถปรับแต่งได้ง่ายขึ้น สวยขึ้น ตามใจชอบมากขึ้น และยังมีการปรับปรุงทั้งในเรื่องกราฟิก การเล่น และเนื้อหาอีกด้วย โดยวางจำหน่ายในเครื่องเล่นเพลย์สเตชัน 4 , เอกซ์บอกซ์ วัน ในวันที่ 3 พฤศจิกายน พ.ศ. 2558 และ ไมโครซอฟท์ วินโดวส์ ในวันที่ 15 มีนาคม 2559

 การพัฒนา 
ในวันที่ 21 พฤษภาคม 2015 ทางอิเลคโทรนิค อาร์ต ได้ออกตัวอย่างวิดีโอเกมใหม่ บนยูทูป ซึ่งเป็นซื่อ Need For Speed ไม่ใช่ซื่อ Need For Speed : Underground 3 ตามที่คาดไว้

ในวันที่ 29 พฤษภาคม 2015 ทางอิเลคโทรนิค อาร์ต ได้กล่าวมาว่า "เกมนี้ ต้องใช้อินเทอร์เน็ตตลอดเวลา" แต่ทางทีมงานผู้พัฒนาได้ยืนยันมาอีกว่า "เป็นประโยชน์ในทางด้านบวก (the benefits are nice)"

ในวันที่ 14 กันยายน 2015 ทางอิเลคโทรนิค อาร์ต ได้แจ้งถึงผู้ที่จะเล่นบน ไมโครซอฟท์ วินโดวส์ นั้น ได้ขอเลื่อนวางจำหน่ายเป็นวันที่ 15 มีนาคม 2016 สาเหตุ เนื่องจากผู้พัฒนาบริษัท โกสต์เกมส์ ให้เหตุผลในการตัดสินใจเลื่อนการวางจำหน่ายในครั้งนี้ว่า "ต้องการเวลาเพิ่มเติมในการปรับปรุงกราฟิกสำหรับเวอร์ชัน PC และจะทำการรวมเนื้อหาทั้งหมดที่ถูกเพิ่มเติมเข้าไปในเวอร์ชัน console ในช่วงเวลาที่ถูกเลื่อนดังกล่าวให้กับเวอร์ชัน PC ได้เล่นแน่นอนในวันแรกที่วางจำหน่าย" พร้อมทั้งนี้ ในช่วงเวลาเดียวกันบนยูทูป ได้โพสต์วิดีโอกล่าวเพิ่มเติมสำหรับพีซีมาว่า "ใน ไมโครซอฟท์ วินโดวส์ นั้น เค้าจะไม่ให้ทำจำกัดไว้ เพราะจะทำเฟรมเรตแบบปลดล็อก (บน เพลย์สเตชัน 4 , เอกซ์บอกซ์ วัน ล็อกเฟรมเรตไว้) และจะทำกราฟิคตระการตาให้ได้ ให้ไปรองรับหน้าจอในระดับ 4K และรองรับการเปลี่ยนเกียร์แบบแมนนวล"

พร้อมทั้งนี้ เกมนี้จะไม่มี DLC ให้อัปเดตกัน แต่จะอัปเดตให้แบบรถใหม่ ๆ แทน
# โรงเรียนเทพมงคลรังษี
โรงเรียนเทพมงคลรังษี (อักษรย่อ: ท.ษ.) เป็นโรงเรียนมัธยมศึกษาแบบสหศึกษาและเป็นโรงเรียนมัธยมศึกษาขนาดใหญ่สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่ 14 ไร่ ตั้งอยู่ที่ ถนนเจ้าขุนเณร ตำบลบ้านเหนือ อำเภอเมืองกาญจนบุรี จังหวัดกาญจนบุรี

 ประวัติโรงเรียน 
โรงเรียนเทพมงคลรังษี ประกาศจัดตั้งเป็นโรงเรียนเมื่อวันที่ 2 พฤษภาคม พ.ศ. 2517 โดยถือจากการริเริ่มของ พระเดชพระคุณ พระเทพมงคลรังษี (ดี พุทฺธโชติ) อดีตเจ้าอาวาสวัดเทวสังฆารามและอดีตเจ้าคณะจังหวัดกาญจนบุรี ที่ได้เห็นความยากลำบากของผู้ปกครองเมื่อเด็กจบชั้นประถมศึกษาแล้ว เพราะโรงเรียนประจำจังหวัดอยู่ไกลจากชุมชนมาก และโรงเรียนระดับชั้นมัธยมศึกษาที่มีอยู่ก็รับเด็กเข้าเรียนได้ไม่หมด ท่านจึงมีความคิด ที่จะให้มีโรงเรียนมัธยมศึกษาในวัดเทวสังฆารามขึ้น จึงได้ดำเนินการจัดหาที่ดินที่ติดกับวัด เพื่อเป็นที่ตั้งโรงเรียน และเนื่องจากโรงเรียนการช่างกาญจนบุรีที่ตั้งอยู่ในวัด มีโครงการจะย้ายออกไปตั้งในสถานที่ใหม่ ดังนั้น จึงได้ที่ดินรวมทั้งอาคารต่าง ๆ เพื่อเป็นที่ตั้งของโรงเรียนมัธยมศึกษา ตามเจตนา

ในช่วงแรก มีจำนวนนักเรียน 111 คน อาศัยเรียนที่ตึกรวิเทวนันท์ ซึ่งเป็นอาคารเรียนพระปริยัติธรรม และสอนพระพุทธศาสนา ต่อมาก็มีนักเรียนเพิ่มขึ้นตามลำดับ และได้เริ่มเปิดสอนชั้นมัธยมศึกษาตอนปลาย ในปีการศึกษา 2524

 อาคารและสถานที่ภายในโรงเรียน 
ลำดับชื่ออาคารสถานที่จำนวน1อาคาร ภ.ป.ร.1 หลัง2อาคาร ญ.ส.ส.1 หลัง3อาคาร แบบ 418 ค.1 หลัง4อาคารโรงฝึกงานช่างอุสาหกรรม1 หลัง5อาคารโรงฝึกงานศิลปศึกษา1 หลัง6อาคารโรงอาหาร-หอประชุม (โรงยิมนาสติก)1 หลัง